บาร์ซา หลังพิงฝา ต้องถล่มเปแอสเช หากหวังลิ่ว 8 ทีม ชปล.
เจ้าบุญทุ่ม บาร์เซโลนาหลังกระแทกฝา ต้องเปิดรังคัมป์นูถล่มเอาชนะ เปแอสเช ปารีส แซงต์ แชร์กแมง ด้วยสกอร์ 5-0 ให้ได้ ถึงจะพลิกสถานการณ์แซงเข้ารอบ 8 ทีมสุดท้าย หลังจากที่นัดแรกบุกไปแพ้ขาดลอยมาก่อน 0-4 โดยนัดนี้ บาร์ซาเตรียมส่ง 3 ประสานเอ็มเอสเอ็น ลิโอเนล เมสซี, หลุยส์ ซัวเรซ และเนย์มาร์ ลงล่าตาข่าย ส่วน เปแอสเช จะจัดทัพใหญ่ มีเอดินสัน คาวานี, ยูเลียน ดรักซ์เลอร์ และอังเคล ดิ มาเรีย เป็นสามประสานแนวรุก ในศึกยูฟ่า แชมเปียนส์ลีก รอบ 16 ทีมสุดท้าย นัดที่ 2 คืนนี้ (พุธ 8 มี.ค.) ถ่ายทอดสดให้ชมทางทรูบีอิน สปอร์ต 1 และพีพีทีวี เริ่ม 02.45 น. ส่วนอีกคู่ เสือเหลือง ดอร์ทมุนด์ ที่นัดแรกบุกไปแพ้มาก่อน 0-1 จะเปิดรังหวังล้างตาเบนฟิกา ทีมแกร่งจากโปรตุเกส เริ่มเตะ 02.45 น.เช่นกัน,ศึกฟุตบอลยูฟ่า แชมเปียนส์ลีก 2016-17 คืนนี้ (พุธ 8 มี.ค.) เป็นเกมดวลแข้งรอบ 16 ทีมสุดท้าย นัดที่ 2 รวม 2 คู่ โดยคู่เอกเป็นเกมระหว่าง เจ้าบุญทุ่ม บาร์เซโลนา ยักษ์ใหญ่แห่งลาลีกาสเปน จะเปิดสนามคัมป์นูรับการมาเยือนของ เปแอสเช ปารีส แซงต์ แชร์กแมง มหาอำนาจลูกหนังแห่งเวทีลีกเอิง ฝรั่งเศส เริ่มแข่ง 02.45 น. ถ่ายทอดสดให้ชมทางทรูบีอิน สปอร์ต 1 และพีพีทีวี,นัดแรก บาร์เซโลนาสิ้นท่า บุกไปพ่ายต่อเปแอสเช แบบหมดสภาพที่แดนน้ำหอมถึง 0-4 ทำให้แมตช์นี้ บาร์ซาไม่มีทางเลือกอื่น นอกจากต้องเปิดบ้านถล่มเอาชนะปารีสฯด้วยสกอร์ 5-0 ให้ได้ ถึงจะพลิกสถานการณ์แซงเข้ารอบ 8 ทีมสุดท้าย ซึ่งถือเป็นงานยากไม่น้อยสำหรับทีมเจ้าบุญทุ่มแห่งแคว้นคาตาลันเลยทีเดียว อย่างไรก็ตาม จากประวัติศาสตร์ในศึกแชมเปียนส์ลีกรอบน็อกเอาต์ ยังไม่เคยมีทีมไหนที่แพ้นัดแรกด้วยสกอร์ห่างถึงสี่ลูก จะพลิกสถานการณ์กลับมาแซงเข้ารอบได้ในนัดที่ 2,คาดว่าเกมนี้ หลุยส์ เอ็นริเก กุนซือบาร์ซา จะจัดทัพใหญ่เต็มพิกัดลงบู๊ โดยมีอันเดรส อิเนียสตา และอิวาน ราคิติช ช่วยกันปั้นเกมในแดนกลาง พร้อมทั้งมี สามประสานเอ็มเอสเอ็น ลิโอเนล เมสซี, หลุยส์ ซัวเรซ และเนย์มาร์ ลงล่าตาข่ายเหมือนเดิม,ขณะที่ปารีส แซงต์ แชร์กแมง ของอูไน เอเมรี กุนซือชาวสแปนิช ก็จะจัดทัพใหญ่ลงบู๊กับบาร์ซาเช่นกัน โดยจะส่งอังเคล ดิ มาเรีย ปีกทีมชาติอาร์เจนตินา, ยูเลียน ดรักซ์เลอร์ กองกลางทีมชาติเยอรมนี และเอดินสัน คาวานี หัวหอกทีมชาติอุรุกวัย เป็นสามประสานแนวรุก คอยป่วนแนวรับบาร์ซา,ส่วนอีกคู่นั้น เสือเหลือง โบรุสเซีย ดอร์ทมุนด์ ทีมยักษ์ใหญ่แห่งบุนเดสลีกา เยอรมนี จะเปิดบ้านหวังล้างตาแก้แค้น เหยี่ยวลิสบอน เบนฟิกา ทีมแกร่งจากโปรตุเกส หลังจากที่นัดแรกนั้น เสือเหลือง บุกไปแพ้เบนฟิกาที่โปรตุเกสมาก่อน 0-1 สำหรับนัดนี้ ดอร์ทมุนด์จะส่งปิแอร์เอเมอริก โอบาเมย็อง เป็นตัวความหวังในการปิดสกอร์ เริ่มเตะ 02.45 น.เช่นกัน ยิงสดให้ชมทางทรูบีอิน สปอร์ต 2
เจ้าบุญทุ่ม บาร์เซโลนาหลังกระแทกฝา ต้องเปิดรังคัมป์นูถล่มเอาชนะ เปแอสเช ปารีส แซงต์ แชร์กแมง ด้วยสกอร์ 5-0 ให้ได้ ถึงจะพลิกสถานการณ์แซงเข้ารอบ 8 ทีมสุดท้าย ยูฟ่า แชมเปียนส์ลีก คืนนี้
บาร์เซโลนา,ปารีส แซงต์ แชร์แมง,ยูฟ่า แชมเปียนส์ลีก,ข่าวกีฬา